12. ฐานะทางการเงินและผลการดำเนินงาน

12.1 งบการเงิน

(1) สรุปรายงานการสอบบัญชี

ผู้สอบบัญชีของงบการเงินรวมและงบการเงินเฉพาะของบริษัทสำหรับปีสิ้นสุดวันที่ 31 ธันวาคม 2554
และ 31 ธันวาคม 2555 ได้แก่ นางสาวกรรณิการ์ วิภาณุรัตน์ ผู้สอบบัญชีรับอนุญาตทะเบียนเลขที่
7305 จากบริษัท กรินทร์ ออดิท จำกัด

ผู้สอบบัญชีได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2554 และ 2555
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีที่แนบมานี้ของบริษัทและบริษัทย่อย และของเฉพาะบริษัท
และให้ความเห็นว่า งบการเงินรวมและงบการเงินเฉพาะบริษัท
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม 2554 และ 2555
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท
สำหรับปีสิ้นสุดวันเดียวกันของแต่ละปีของบริษัทและบริษัทย่อย และของเฉพาะบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

 (2) ตารางสรุปงบการเงินรวมของบริษัทและบริษัทย่อย

[]

[]

[]

[]

(3) ตารางสรุปอัตราส่วนทางการเงินที่สำคัญ

[]

[]หมายเหตุ อัตราการจ่ายเงินปันผลปี 2555 คำนวณจากเงินปันผลระหว่างกาลงวด 6 เดือนแรก
ปี 2555 ในอัตรา 0.80 บาทต่อหุ้น ตามมติที่ประชุมคณะกรรมการบริษัท ครั้งที่ 4/2555 เมื่อวันที่
10 สิงหาคม 2555 อย่างไรก็ดี มติคณะกรรมการบริษัท ครั้งที่ 1/2556 เมื่อวันที่ 27 กุมภาพันธ์
2556 ได้อนุมัติเงินปันผลประจำปีงวด 6 เดือนหลัง ปี 2554 ในอัตรา 0.6 บาทต่อหุ้น
ซึ่งจะต้องได้รับการอนุมัติจากที่ประชุมสามัญผู้ถือหุ้นประจำปี 2555 ในวันที่ 24 เมษายน 2556
อีกครั้งหนึ่งจึงจะถือว่าอัตราการจ่ายเงินปันผลดังกล่าวได้รับอนุมัติ โดยหากเงินปันผลประจำปีงวด 6
เดือนหลังปี 2554 ดังกล่าวได้รับการอนุมัติจากที่ประชุมสามัญผู้ถือหุ้นประจำปี 2555
เงินปันผลประจำปี 2554 จะมีมูลค่ารวมในอัตรา 1.40
บาทต่อหุ้นโดยมีอัตราการจ่ายเงินปันผลเท่ากับร้อยละ 83

คำอธิบายและการวิเคราะห์ฐานะการเงินและผลการดำเนินงาน

(1) ภาพรวมการดำเนินงานที่ผ่านมา

บริษัทดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการและขายเวลาโฆษณาและการโปรโมท
สินค้าและบริการ ในปี 2555
บริษัทมีรายการโทรทัศน์ออกอากาศทั้งที่ผลิตเพื่อออกอากาศเองและผลิตให้แก่บุคลากรภายนอกจำนวนทั้งหมด
17 รายการ (ไม่รวมช่อง Workpoint TV) นำเสนอในหลากหลายรูปแบบ อาทิ ควิซโชว์
เกมโชว์ ซิทคอม วาไรตี้ ละคร และ รายการวัฒนธรรม ออกอากาศทางสถานีโทรทัศน์ช่อง 3 ช่อง
5 ช่อง 9 ช่อง NBT และ Thai PBS ได้แก่ รายการชิงร้อยชิงล้านซันชายเดย์, คนอวดผี,
แฟนพันธุ์แท้2012, ตลก 6 ฉาก, วิทยสัประยุทธ์, ระเบิดเที่ยงแถวตรง, บ้านเจ้าปัญญา,
หนูน้อยกู้อิจู้, ราชรถมาเกย, พฤหัสอรรศจรรย์, วงคำเหลาคฤหาสน์เพี้ยน, คุณพระช่วย,
ชิงช้าสวรรค์, ไทยแลนด์ ก็อตทาเลนต์, เดอะวอยซ์ ไทยแลนด์, คนละดาวเดียวกัน
และสนามสารพัดนึก

นอกเหนือจากธุรกิจรายการโทรทัศน์ดังกล่าวข้างต้นแล้ว
บริษัทยังได้ดำเนินธุรกิจอื่นที่ต่อเนื่องและสนับสนุนธุรกิจรายการโทรทัศน์ อันประกอบไปด้วย
ธุรกิจทีวีดาวเทียม ธุรกิจสิ่งพิมพ์ ธุรกิจผลิตตัดต่อภาพเคลื่อนไหวด้วยระบบคอมพิวเตอร์
(Animation) ธุรกิจภาพยนตร์ ธุรกิจละครเวทีและคอนเสิร์ต และธุรกิจการรับจ้างจัดงาน

ในปี 2555 บริษัทมีรายได้รวมทั้งสิ้น 2,161.79 ล้านบาท เพิ่มขึ้น 296.43
ล้านบาทหรือเพิ่มขึ้นคิดเป็นร้อยละ 16 จากปี 2554 ซึ่งมีรายได้รวมทั้งสิ้น 1,865.36 ล้านบาท
และมีกำไรสุทธิส่วนที่เป็นของผู้ถือหุ้นบริษัทใหญ่ในปี 2555 เท่ากับ 404.30 ล้านบาท เพิ่มขึ้น
76.95 ล้านบาทหรือเพิ่มขึ้นคิดเป็นร้อยละ 24 จากปี 2554
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่เท่ากับ 327.35 ล้านบาท อัตรากำไรสุทธิในปี 2555
เท่ากับร้อยละ 19 เพิ่มขึ้นจากอัตรากำไรสุทธิในปี 2554 ซึ่งเท่ากับร้อยละ 18

(2) ผลการดำเนินงานที่ผ่านมาของแต่ละธุรกิจ

รายได้

โครงสร้างรายได้

บริษัทมีรายได้รวมสำหรับปี 2555 มูลค่า 2,161.79 ล้านบาท โดยมาจาก 6 ธุรกิจหลักคือ 1)
ธุรกิจผลิตรายการโทรทัศน์ 1,672.68 ล้านบาท 2) ธุรกิจสิ่งพิมพ์ 40.38 ล้านบาท 2)
ธุรกิจการผลิตและตัดต่อภาพ (Animation) 12.46 ล้านบาท 4) ธุรกิจเกี่ยวกับภาพยนตร์ 66.26
ล้านบาท 5) ธุรกิจการจัดคอนเสิร์ตและละครเวที 49.73 ล้านบาท และ 6)
ธุรกิจการรับจ้างจัดงาน 294.76 ล้านบาท นอกจากนี้ บริษัทยังมีรายได้อื่นๆ อีกจำนวน 25.52
ล้านบาท ทั้งนี้รายได้รวมทั้งสิ้น 2,161.79 ล้านบาท เพิ่มขึ้น 296.43
ล้านบาทหรือเพิ่มขึ้นคิดเป็นร้อยละ 16 จากปี 2554 ซึ่งมีรายได้รวมทั้งสิ้น 1,865.36 ล้านบาท
โดยมีรายละเอียดต่างๆดังนี้

หน่วย : พันบาท

  -------------------------------- ----------- -------- ----------- -------- ----------- --------
  รายได้                            2553        ร้อยละ    2554        ร้อยละ    2555        ร้อยละ

  รายได้จากธุรกิจผลิตรายการโทรทัศน์      1,073,366   80.36    1,382,345   74.11    1,672,682   77.37

  รายได้จากธุรกิจผลิตสิ่งพิมพ์             37,213      2.75     71,237      3.82     40,378      1.87

  รายได้จากการผลิตหรือตัดต่อภาพ         5,776       0.43     4,723       0.25     12,457      0.58

  รายได้เกี่ยวกับภาพยนตร์               72,854      5.38     90,844      4.87     66,262      3.07

  รายได้จากการจัดคอนเสิร์ตและละครเวที   24,057      1.78     68,500      3.67     49,730      2.30

  รายได้จากการรับจ้างจัดงาน            78,411      5.79     217,397     11.65    294,764     13.64

  รายได้อื่น                          47,556      3.51     30,313      1.63     25,517      1.18

  รายได้รวม                         1,339,233   100.00   1,865,359   100.00   2,161,790   100.00
  -------------------------------- ----------- -------- ----------- -------- ----------- --------

ธุรกิจผลิตรายการโทรทัศน์

บริษัทมีรายได้จากการผลิตรายการโทรทัศน์ 1,672.68 ล้านบาท เพิ่มขึ้น 290.34 ล้านบาท จากปี
2554 ที่มีรายได้จากการผลิตรายการโทรทัศน์รวม 1,382.34 ล้านบาท หรือเพิ่มขึ้นคิดเป็นร้อยละ
21 ถึงแม้จำนวนรายการโทรทัศน์ที่ลดลงจาก 23 รายการในปี 2554 เหลือ 17 รายการในปี
2555
แต่รายการของทางบริษัทได้รับความนิยมเป็นอย่างดีทำให้ทางบริษัทสามารถขายโฆษณาได้เพิ่มมากขึ้น
โดยดูได้จากค่า utilization late (อัตราการขายโฆษณา) โดยในปี 2555 มีค่าคิดเป็นร้อยละ
82 เมื่อเทียบกับในปี 2554 ซึ่งมีค่าคิดเป็นร้อยละ 74 โดยจำนวนเวลาออกอากาศในปี 2555
เท่ากับ 794 ชั่วโมง เมื่อเทียบกับปี 2554 ที่มีจำนวนเวลาออกอากาศ 863 ชั่วโมง นอกจากนี้ในปี
2555 บริษัทยังได้เริ่มออกอากาศช่อง Workpoint TV
ซึ่งเป็นช่องโทรทัศน์ที่บริหารจัดการโดยบริษัทเอง โดยแพร่ภาพผ่านทางดาวเทียมและเคเบิ้ล ซึ่งในปี
2555มีรายได้จากช่อง Workpoint TV เท่ากับ 140.65 ล้านบาท

ธุรกิจสิ่งพิมพ์

ในปี 2555 บริษัทมีรายได้จากธุรกิจสิ่งพิมพ์ 40.38 ล้านบาท ลดลง 30.86 ล้านบาท
หรือลดลงคิดเป็นร้อยละ 43 เมื่อเทียบกับปี 2554 ซึ่งมีรายได้จากสิ่งพิมพ์ 71.23 ล้านบาท
ทั้งนี้รายได้สิ่งพิมพ์ลดลงเนื่องจากปี 2554
มีสาเหตุหลักมาจากการลดลงของการลงโฆษณาผ่านสื่อนิตยสารโดยภาพรวมของอุตสาหกรรม
การลงโฆษณาผ่านสื่อนิตยสารลดลงจาก 5,824 ล้านบาทในปี 2554 เป็น 5,221 ล้านบาทในปี
2555 หรือลดลงคิดเป็นร้อยละ 10

ธุรกิจผลิตหรือตัดต่อภาพเคลื่อนไหว

บริษัทมีรายได้จากธุรกิจผลิตและตัดต่อภาพเคลื่อนไหว 12.45 ล้านบาท เพิ่มขึ้น 7.73 ล้านบาท
หรือเพิ่มขึ้นคิดเป็นร้อยละ 164 เมื่อเทียบกับปี 2554
ซึ่งมีรายได้จากธุรกิจผลิตและตัดต่อภาพเคลื่อนไหว 4.72 ล้านบาท
สาเหตุมาจากการเข้าฉายของภาพยนต์แอนนิเมชั่นเรื่องยักษ์
ซึ่งได้รับการตอบรับเป็นอย่างดีโดยภาพยนต์แอนนิเมชั่นเรื่องยักษ์เป็นการถือหุ้นลงทุนร่วมกันระหว่าง
บจก. สหมงคลฟิล์ม อินเตอร์เนชั่นแนล, บจก. บ้านอิทธิฤทธิ์, บจก. ซูเปอร์จิ๋วและบจก.
เวิร์คพอยท์ พิคเจอร์ส

ธุรกิจเกี่ยวกับภาพยนตร์

ในปี 2555 บริษัทมีรายได้เกี่ยวกับภาพยนตร์ 66.26 ล้านบาท ลดลง 24.58 ล้านบาท
หรือลดลงคิดเป็นร้อยละ 27 เมื่อเทียบกับปี 2554 ซึ่งมีรายได้เกี่ยวกับภาพยนตร์ 90.84 ล้านบาท
สำหรับปี 2555 บริษัทมีภาพยนตร์เข้าฉายทั้งหมด 3 เรื่อง คือ ปัญญาเรณู 2,
ภาพยนต์แอนนิเมชั่นเรื่อง ยักษ์ และ ยอดมนุษย์เงินเดือน

ธุรกิจการจัดคอนเสิร์ตและละครเวที

ในปี 2555 บริษัทมีรายได้จากธุรกิจการจัดคอนเสิร์ตและละครเวที 49.73 ล้านบาท ลดลง 18.77
ล้านบาทหรือลดลงคิดเป็นร้อยละ 27 เมื่อเทียบกับช่วงเวลาเดียวกันในปี 2554
ซึ่งมีรายได้รวมจากธุรกิจการจัดคอนเสิร์ตและละครเวที 68.50 ล้านบาท
โดยมีสาเหตุหลักมาจากบางคอนเสิร์ตและการแสดงที่เคยประสบความสำเร็จในอดีตของบริษัทต้องถูกเลื่อนไปเนื่องจากไม่สามารถหาที่จัดแสดงได้
โดยตัวอย่างคอนเสริ์ตและละครเวทีที่จัดขึ้นในปี 2555 เช่น ตุ๊กกี้ ตุ๊กกี้โชว์, งาน Workpoint
Festival 2012, Got Talent On stage, คุณพระช่วยสำแดงสด 3 ฤดู และริวโชว์ 2

ธุรกิจจากการรับจ้างจัดงาน

ในปี 2555 บริษัทมีรายได้จากการรับจ้างจัดงาน 294.76 ล้านบาท เพิ่มขึ้น 77.37 ล้านบาท หรือ
เพิ่มขึ้นคิดเป็นร้อยละ 36 เมื่อเทียบกับปี 2554 ซึ่งมีรายได้จากการรับจ้างจัดงาน 217.39
ล้านบาท รายได้รับจ้างจัดงานต่างๆ
เพิ่มมากขึ้นเนื่องจากบริษัทได้รับความไว้จางใจจากกลุ่มลูกค้าทั้งในภาคเอกชนและภาครัฐในการจัดงานที่มีขนาดใหญ่และมีความสำคัญ
ตัวอย่างงานใหญ่ๆเช่น สงกรานต์เมษา ผ้าขาวม้าครองโลก, ไทยแลนด์ก็อตทาเลนท์ 2,
กระบือบรรลือโลก, Count Down 2012 และSiam Street Fest 2012 เป็นต้น
ซึ่งกิจกรรมดังกล่าวได้รับการตอบรับจากประชาชนเป็นอย่างดี

รายได้อื่น

ในปี 2555 บริษัทมีรายได้อื่นรวมมูลค่า 25.52 ล้านบาท ลดลง 4.79
ล้านบาทหรือคิดเป็นอัตราร้อยละ 16 เมื่อเทียบกับงวดเดียวกันปี 2554 ซึ่งมีรายได้อื่นรวม 30.31
ล้านบาท ทั้งนี้ รายได้อื่นของบริษัท ได้แก่ รายได้ค่าลิขสิทธิ์, รายได้จากการจัดหานักแสดง
และรายได้จากดอกเบี้ยรับ เป็นต้น

ต้นทุนการขายและผลิต

ปี 2555 นั้น บริษัทมีต้นทุนในการขายและผลิตทั้งสิ้น 1,127.03 ล้านบาท เพิ่มขึ้น 150.68
ล้านบาทหรือเพิ่มขึ้นคิดเป็นร้อยละ 15 จากปี 2554 ซึ่งมีต้นทุนในการขายและผลิตเท่ากับ 976.35
ล้านบาท
โดยการเพิ่มขึ้นดังกล่าวนั้นมาสาเหตุหลักมาจากบริษัทมีการขยายการดำเนินงานในธุรกิจที่มีอัตราการเติบโตสูงคือ
ธุรกิจผลิตรายการโทรทัศน์ ซึ่งมีการพัฒนาและปรับเปลี่ยนรูปแบบรายการให้ดียิ่งขึ้นเพื่อคงความนิยม
อีกทั้งยังได้มีการขยายงานในส่วนของโทรทัศน์ดาวเทียมอีกด้วย
นอกจากนี้ต้นทุนการขายและผลิตยังเพิ่มขึ้นตามการขยายงานของธุรกิจการจัดจ้างงาน
ซึ่งขยายตัวอย่างมากเนื่องจาก
ทางบริษัทได้รับการวางใจให้จัดงานจากภาครัฐและเอกชนเพิ่มมากขึ้น

ทั้งนี้ ทางบริษัทยังคงควบคุมต้นทุนการขายและผลิตได้เป็นอย่างดี โดยในปี 2555
บริษัทมีอัตราส่วนกำไรขั้นต้นเท่ากับร้อยละ 47 เพิ่มขึ้นเล็กน้อยจากปี 2554
ซึ่งมีอัตราส่วนกำไรขั้นต้นเท่ากับร้อยละ 46

ค่าใช้จ่ายในการขายและการบริหาร:

บริษัทมีค่าใช้จ่ายในการขายและบริหารเท่ากับ 395.70 ล้านบาทในปี 2555
คิดเป็นอัตราส่วนร้อยละ 18 ของรายได้รวม เพิ่มขึ้นเพียง 40.18
ล้านบาทหรือเพิ่มขึ้นคิดเป็นร้อยละ 11 จากปี 2554 ซึ่งมีค่าใช้จ่ายในการขายและบริหาร 355.52
ล้านบาท คิดเป็นอัตราส่วนร้อยละ 19 ของรายได้รวม ทั้งนี้
ค่าใช้จ่ายในการขายและบริหารเพิ่มขึ้นเนื่องจากในปี 2555
บริษัทได้มีการขยายจำนวนพนักงานและประกาศจ่ายโบนัสให้แก่พนักงานและผู้บริหารในสัดส่วนที่เพิ่มขึ้นจากเดิมเพื่อเพิ่มขวัญและกำลังใจให้แก่พนักงานที่ทุ่มเทการทำงานจนผลประกอบการของบริษัทดีขึ้นตามลำดับหลังจากต้องเผชิญกับภาวะการเมืองและอุทกภัยในช่วง
3-4 ปีที่ผ่านมา

ทั้งนี้ ค่าตอบแทนผู้บริหารในปี 2555 เพิ่มขึ้นจากปี 2554 คิดเป็นร้อยละ 80 เนื่องจาก ในปี 2555
ผู้สอบบัญชีมีการเปลี่ยนการบันทึกบัญชีใหม่
จากเดิมเป็นการบันทึกค่าใช้จ่ายโบนัสแบบรวมทั้งหมดในค่าใช้จ่ายในการบริหาร
เป็นการบันทึกค่าใช้จ่ายโบนัสตามประเภทและความรับผิดชอบของพนักงานในส่วนต่างๆ ดังนั้นในปี
2555 นั้น โบนัสของผู้บริหารจะถูกบันทึกในค่าตอบแทนผู้บริหารทั้งหมด
จากเดิมที่เคยบันทึกในค่าใช้จ่ายในการบริหาร อีกทั้งในปี 2554
ที่ผ่านมานั้นเนื่องจากวิกฤตการณ์อุทกภัยที่เกิดขึ้น ผู้บริหารจึงพิจารณาไม่รับโบนัสในปีดังกล่าว

กำไรสุทธิ

ในปี 2555 มีกำไรสุทธิส่วนที่เป็นของผู้ถือหุ้นบริษัทใหญ่ 404.29 ล้านบาท
เมื่อเปรียบเทียบกับผลการดำเนินงานงวดเดียวกันของปี 2554
ซึ่งมีกำไรสุทธิส่วนที่เป็นของผู้ถือหุ้นบริษัทใหญ่ 327.35 ล้านบาท เพิ่มขึ้น 76.94 ล้านบาท
หรือคิดเป็นอัตราการเพิ่มขึ้นร้อยละ 23

(3) ฐานะทางการเงิน

สินทรัพย์ ส่วนประกอบของสินทรัพย์ และคุณภาพสินทรัพย์ 

ณ งวดบัญชีสิ้นสุดวันที่ 31 ธันวาคม 2555 บริษัทมีสินทรัพย์รวม 1,792.73 ล้านบาท เพิ่มขึ้นจำนวน
298.48 ล้านบาท หรือเพิ่มขึ้นคิดเป็นร้อยละ 20 จากสินทรัพย์รวมจำนวน 1,494.25 ล้านบาท ณ
งวดบัญชีสิ้นสุดวันที่ 31 ธันวาคม 2554 โดยมีสาเหตุหลักมาจากการเพิ่มขึ้นของลูกหนี้การค้า
ซึ่งเพิ่มขึ้นตามผลประกอบการที่เพิ่มขึ้นของบริษัทและการเพิ่มขึ้นของสินทรัพย์หมุนเวียนอื่นจาก
การขยายธุรกิจของบริษัทไปยังธุรกิจโทรทัศน์ดาวเทียมจึงทำให้บริษัทพิจารณาเงินลงทุนซื้อลิขสิทธิ์รายการจากที่ต่างๆ

สินทรัพย์ในปี 2555 ประกอบด้วยสินทรัพย์หมุนเวียนคิดเป็นสัดส่วนร้อยละ 60.18 ของสินทรัพย์รวม
ทั้งนี้สินทรัพย์หมุนเวียนที่สำคัญคือเงินสดและเงินฝากสถาบันการเงินและลูกหนี้การค้าซึ่งได้แก่
บริษัทตัวแทนโฆษณาซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทเพื่อจัดการโฆษณาสินค้าหรือบริการตามแผนการโฆษณาและประชาสัมพันธ์ให้กับลูกค้าของตนอีกทอดหนึ่ง

สำหรับสินทรัพย์ไม่หมุนเวียน มีรายการที่สำคัญคือ ที่ดิน อาคาร และอุปกรณ์สุทธิ 592.90 ล้านบาท
ซึ่งเป็นสตูดิโอผลิตรายการและอาคารสำนักงานหลักของบริษัท ส่วนสินทรัพย์ไม่มีตัวตน ได้แก่
ค่าลิขสิทธิ์รายการ หนังสือ และโปรแกรมคอมพิวเตอร์ ซึ่งใช้ในธุรกิจของบริษัท

1. ลูกหนี้การค้า

ลูกหนี้การค้าของบริษัท ได้แก่ บริษัทตัวแทนโฆษณา
ซึ่งเป็นผู้ซื้อเวลาโฆษณาและการโปรโมทสินค้าและบริการในรายการโทรทัศน์ของบริษัทเพื่อจัดการโฆษณาสินค้าหรือบริการตามแผนการโฆษณาและประชาสัมพันธ์ให้กับลูกค้าของตนอีกทอดหนึ่ง
โดย ณ งวดบัญชีสิ้นสุดวันที่ 31 ธันวาคม 2555 บริษัทมียอดลูกหนี้การค้าสุทธิเท่ากับ 470.96
ล้านบาท เพิ่มขึ้น 82.55 ล้านบาทจาก ณ งวดบัญชีสิ้นสุดวันที่ 31 ธันวาคม 2554
ซึ่งมีลูกหนี้การค้าสุทธิเท่ากับ 388.41 ล้านบาท หรือเพิ่มขึ้นคิดเป็นร้อยละ 22 ทั้งนี้ในปี 2555
บริษัทมีระยะเวลาเก็บหนี้เฉลี่ย 64.92 วัน เพิ่มขึ้นจากปี 2554 ซึ่งมีระยะเวลาเก็บหนี้เฉลี่ย
57.52 วัน โดยลูกหนี้การค้าเพิ่มขึ้นผันแปรตามจำนวนยอดขายของทางบริษัทที่เพิ่มขึ้น

คุณภาพลูกหนี้การค้า

บริษัทมีการประเมินคุณภาพลูกหนี้การค้าแต่ละรายเพื่อปรับให้มูลค่าตามบัญชีของลูกหนี้สะท้อนมูลค่าทางเศรษฐกิจอย่างแท้จริง
โดย ณ งวดบัญชีสิ้นสุดวันที่ 31 ธันวาคม 2555 บริษัทมีการตั้งค่าเผื่อหนี้สงสัยจะสูญ 11.53
ล้านบาทเพิ่มขึ้นจากปี 2554 ซึ่งเท่ากับ 5.08 ล้านบาท และได้มีการตั้งค่าเผื่อสินค้ารับคืนมูลค่า
2.72 ล้านบาท ซึ่งเป็นค่าเผื่อสินค้ารับคืนของ พ๊อกเก็ตบุ๊คและนิตยสารสำหรับธุรกิจสิ่งพิมพ์
การตั้งสำรองค่าเผื่อหนี้สงสัยจะสูญและค่าเผื่อสินค้ารับคืนดังกล่าวเพียงพอสำหรับรองรับความเสี่ยงที่คาดว่าอาจจะเกิดขึ้นจริงของบริษัท
ทั้งนี้
บริษัทยังคงดำเนินการติดตามเพื่อให้ได้รับชำระจากลูกหนี้ที่บริษัทมีการตัดเป็นหนี้สูญหรือตั้งค่าเผื่อหนี้สงสัยจะสูญไปแล้ว

ณ งวดบัญชีสิ้นสุดวันที่ 31 ธันวาคม 2555 บริษัทมีลูกหนี้การค้าจัดชั้นตามอายุหนี้ ดังนี้

  หน่วย : พันบาท

[]

2. สินค้าคงเหลือ

ณ งวดบัญชีสิ้นสุดวันที่ 31 ธันวาคม 2555 บริษัทมีสินค้าคงเหลือรวม 87.87 ล้านบาท เพิ่มขึ้นจาก
ณ งวดบัญชีสิ้นสุดวันที่ 31 ธันวาคม 2554 ซึ่งมีมูลค่าสินค้าคงเหลือเท่ากับ 75.82 ล้านบาท
หรือเพิ่มขึ้นคิดเป็นร้อยละ 15 ทั้งนี้ สินค้าคงเหลือหลักของบริษัท ได้แก่
ต้นทุนการผลิตรายการโทรทัศน์ และสิ่งพิมพ์ ประเภทนิตยสาร และพ็อคเก็ตบุ๊ค

3. เงินลงทุน

ณ งวดบัญชีสิ้นสุดวันที่ 31 ธันวาคม 2555 บริษัทมีเงินลงทุนในบริษัทย่อยและกิจการร่วมค้า ดังนี้

  หน่วย : ล้านบาท

+------------------+-----------------+------------+-------+----------+
| บร               | ประเภทกิจการ     | ลักษณ       | ทุนชำ  | สัดส่ว     |
| ิษัทย่อย/กิจการร่วมค้า |                 | ะความสัมพันธ์ | ระแล้ว | นเงินลงทุน |
+==================+=================+============+=======+==========+
| บริษัท เวิร์คพอยท์    | ผล              | ถือหุ้นทางตรง | 10.0  | 100%     |
| พับลิชชิ่ง จำกัด      | ิตและจำหน่ายสิ่งพิมพ์ |            |       |          |
+------------------+-----------------+------------+-------+----------+
| บริษัท บ้านอิทธิฤทธิ์   | ผลิตหรือต         | ถือหุ้นทางตรง | 20.0  | 60%      |
| จำกัด             | ัดต่อภาพเคลื่อนไหวด |            |       |          |
|                  | ้วยระบบคอมพิวเตอร์ |            |       |          |
+------------------+-----------------+------------+-------+----------+
| บริษัท คำพอดี จำกัด  | รับ              | ถือหุ้นทางตรง | 2.5   | 60%      |
|                  | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท โต๊ะกลม      | รับผลิตรายการโทร  | ถือหุ้นทางตรง | 10.0  | 60%      |
| โทรทัศน์ จำกัด      | ทัศน์และจัดละครเวที |            |       |          |
+------------------+-----------------+------------+-------+----------+
| บริษัท บั้งไฟ สตูดิโอ  | ผลิตรายการโทรทัศน์ | ถือหุ้นทางตรง | 10.0  | 60%      |
| จำกัด             |                 |            |       |          |
+------------------+-----------------+------------+-------+----------+
| บริษัท เวิร์คพอยท์    | รับผลิตภาพยนตร์    | ถือหุ้นทางตรง | 30.0  | 100%     |
| พิคเจอร์ส จำกัด     |                 |            |       |          |
+------------------+-----------------+------------+-------+----------+
| บริษัท กราว จำกัด   | รับจ้าง           | ถือหุ้นทางตรง | 2.0   | 60%      |
|                  | ตัดต่อและบันทึกเสียง |            |       |          |
+------------------+-----------------+------------+-------+----------+
| บริษัท กำกับการดี    | รับ              | ถือหุ้นทางตรง | 5.0   | 60%      |
| จำกัด             | ผลิตรายการโทรทัศน์ |            |       |          |
+------------------+-----------------+------------+-------+----------+
| บริษัท ซิกซ์เนเจอร์   | รับ              | ถือหุ้นทางตรง | 5.0   | 65%      |
| อินคอร์ปอเรชั่น จำกัด | บริการจัดนิทรรศการ |            |       |          |
|                  | โฆษณา           |            |       |          |
|                  | จัดหานักแสดง      |            |       |          |
+------------------+-----------------+------------+-------+----------+
| บริษัท ซิกส์ดีกรี      | รับบริการถ่ายทำและ | ถือหุ้นทางตรง | 2.5   | 80%      |
| โปรดักส์ชั่น จำกัด    | ให้เช่ากล้องโทรทัศน์ |            |       |          |
+------------------+-----------------+------------+-------+----------+
| บริษัท แฟล็กชิป      | รับบริการจัดโฆษ    | ถือหุ้นทางตรง | 1.0   | 50%      |
| เอ็นเทอร์          | ณาและประชาสัมพันธ์ |            |       |          |
|                  |                 |            |       |          |
| เทนเมนท์ จำกัด     |                 |            |       |          |
+------------------+-----------------+------------+-------+----------+
| บริษัท ฟรีไซซ์       | ผ               | ถือหุ้นทางตรง | 25.0  | 50%      |
| บรอดแคสติ้ง จำกัด   | ลิตรายการเคเบิ้ลทีวี |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | -     | 50%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  |                 |            |       |          |
| เท่ง โหน่ง         | “เท่ง โหน่ง       |            |       |          |
| คนมาหาเฮีย        | คนมาหาเฮีย”      |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 0.15  | 40%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หม่ำเดีย         |            |       |          |
| หม่ำเดียว          | วหัวเหลี่ยมหัวแหลม” |            |       |          |
| หัวเหลี่ยมหัวแหลม    |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงทุนเพื่อ      | ร่วม        | 6.8   | 50%      |
| ภาพยนตร์          | สร้างภาพยนตร์เรื่อง | ลงทุนทางตรง |       |          |
|                  | “หกโมง 66 นาที   |            |       |          |
| หกโมง 66 นาที     | ปฏิเสธตาย”       |            |       |          |
| ปฏิเสธตาย         |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 40 %     |
|                  | ุนเพื่อสร้างภาพยนตร์ | ลงทุนทางตรง |       |          |
| ภาพยนตร์โป๊ะแตก    | เรื่อง “โป๊ะแตก”   |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 35 %     |
| ภาพยนต์ยักษ์        | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
|                  |                 |            |       |          |
|                  | “ยักษ์”           |            |       |          |
+------------------+-----------------+------------+-------+----------+
| กิจการร่วมค้า       |                 | ร่วม        | -     | 50 %     |
|                  |                 | ลงทุนทางอ้อม |       |          |
| แพนเทอร์ – โต๊ะกลม |                 |            |       |          |
+------------------+-----------------+------------+-------+----------+
| กิจการร่วมค้า       | ร่วมลงท          | ร่วม        | -     | 50 %     |
|                  | ุนเพื่อสร้างภาพยนตร์ | ลงทุนทางอ้อม |       |          |
| ภาพยนตร์ตุ๊กกี้ไดอารี่  | เรื่อง            |            |       |          |
|                  |                 |            |       |          |
|                  | “               |            |       |          |
|                  | ตุ๊กกี้เจ้าหญิงขายกบ” |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 50 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| พระเท่งโยมโหน่ง    |                 |            |       |          |
|                  | “เท่งโหน่งจีวรบิน”  |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 50 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| MM & TK 2        |                 |            |       |          |
|                  | “หม่ำใหม่”        |            |       |          |
|                  | และเรื่อง         |            |       |          |
|                  |                 |            |       |          |
|                  | “ตุ๊กกี้พริ้ตตี้จิตสัมผัส” |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 33.33 %  |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| 30+              |                 |            |       |          |
|                  | “30+ โสด on     |            |       |          |
|                  | sale”           |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 30 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| ปัญญาเรณู 2        |                 |            |       |          |
|                  | “ปัญญาเรณู 2”     |            |       |          |
+------------------+-----------------+------------+-------+----------+
| ก                | ร่วมลงท          | ร่วม        | -     | 60 %     |
| ิจการร่วมค้าภาพยนตร์ | ุนเพื่อสร้างภาพยนตร์ | ลงทุนทางอ้อม |       |          |
|                  | เรื่อง            |            |       |          |
| ยอดมนุษย์เงินเดือน   |                 |            |       |          |
|                  | “               |            |       |          |
|                  | ยอดมนุษย์เงินเดือน” |            |       |          |
+------------------+-----------------+------------+-------+----------+

คุณภาพเงินลงทุน

บริษัทบันทึกเงินลงทุนในบริษัทย่อยโดยใช้วิธีราคาทุน (Cost Method)
เพื่อสะท้อนผลการดำเนินงานงบการเงินเฉพาะของบริษัท ทั้งนี้ บริษัท คำพอดี จำกัดและบริษัท
ซิกซ์เนเจอร์ อินคอร์ปอเรชั่น จำกัดได้ปิดกิจการลงแล้วเมื่อเดือน ตุลาคม 2554 และ มกราคม
2555 ตามลำดับ โดยทั้งสองบริษัทกำลังอยู่ระหว่างการชำระบัญชี

4. เงินลงทุนชั่วคราว

บริษัทมีเงินลงทุนชั่วคราวซึ่งเป็นเงินฝากประจำกับธนาคารพาณิชย์ ณ งวดบัญชีสิ้นสุดวันที่ 31
ธันวาคม 2555 เป็นจำนวนเงิน 85.42 ล้านบาท
โดยเงินจำนวนดังกล่าวมีภาระการค้ำประกันบางส่วนเป็นจำนวน 57.03 ล้านบาท
เพื่อเป็นหลักประกันในการทำสัญญาเช่าเวลาออกอากาศโทรทัศน์กับสถานีโทรทัศน์
ซึ่งเป็นไปตามปกติของธุรกิจที่ผู้ประกอบการจะต้องปฏิบัติในการทำสัญญาเช่าเวลาออกอากาศ

5. ที่ดิน อาคาร และอุปกรณ์

บริษัท มีที่ดิน อาคาร และอุปกรณ์ที่ใช้ในการดำเนินงานสุทธิ ณ งวดบัญชีสิ้นสุดวันที่ 31 ธันวาคม
2555 รวมมูลค่า 592.90 ล้านบาท เพิ่มขึ้นจาก ณ งวดบัญชีสิ้นสุดวันที่ 31 ธันวาคม 2554
ซึ่งมีมูลค่า 510.26 ล้านบาท หรือเพิ่มขึ้นคิดเป็นร้อยละ 16
โดยสาเหตุมาจากบริษัทได้ลงทุนเพิ่มเติมในการซื้อที่ดินเพื่อรองรับการก่อสร้างสตูดิโอและสำนักงานเพิ่มเติมในอนาคต

สภาพคล่อง

1. กระแสเงินสด

ในปี 2555 บริษัทมีกระแสเงินสดจากกิจกรรมดำเนินงาน 410.21 ล้านบาท
กระแสเงินสดจากกิจกรรมการลงทุน

-242.42
ล้านบาทโดยส่วนใหญ่เป็นเงินลงทุนเพื่อซื้ออุปกรณ์และโปรแกรมคอมพิวเตอร์เพื่อใช้ในการดำเนินงานและใช้จ่ายเพื่อซื้อค่าลิขสิทธิ์รายการเพื่อรองรับการขยายตัวของช่อง
Workpoint TV และช่องโทรทัศน์ดาวเทียมอื่นๆของบริษัทที่จะเกิดขึ้นในอนาคต
กระแสเงินสดจากกิจกรรมจัดหาเงินเท่ากับ -238.94 ล้านบาทโดยเป็นเงินสดจ่ายปันผลจำนวน
305.79 ล้านบาท
จากการเปลี่ยนแปลงของกระแสเงินสดดังกล่าวส่งผลให้บริษัทมีเงินสดและรายการเทียบเท่าเงินสด
ณ สิ้นปี 2555 เท่ากับ 309.85 ล้านบาท

2. อัตราส่วนสภาพคล่อง

ในปี 2555 และ ปี 2554 บริษัทมีอัตราส่วนสภาพคล่อง 3.29 เท่าและ 3.67 เท่า ตามลำดับ
อัตราส่วนสภาพคล่องกระแสเงินสดในปี 2555 เท่ากับ 1.47 เท่า ลดลงจากปี 2554 ซึ่งเท่ากับ
1.58 เท่า ระยะเวลาหมุนเวียนเงินสด (Cash Cycle) ในปี 2555 เท่ากับ 69.11 วัน
ลดลงจากปี 2554 ซึ่งเท่ากับ 71.42 วัน

แหล่งที่มาของแหล่งเงินทุน

แหล่งที่มาของเงินทุนที่ใช้ในการดำเนินงานและการลงทุนของบริษัทในปี 2555
มาจากกระแสเงินสดจากการดำเนินงาน โดยบริษัทมีกระแสเงินสดจากการดำเนินงาน 410.20
ล้านบาท

ณ งวดบัญชีสิ้นสุดวันที่ 31 ธันวาคม 2554 โครงสร้างเงินทุนของบริษัท
ประกอบด้วยหนี้สินหมุนเวียนจากการดำเนินธุรกิจ และส่วนของผู้ถือหุ้น ซึ่งทำให้บริษัท
มีอัตราส่วนหนี้สินต่อส่วนของผู้ถือหุ้น ณ งวดบัญชีสิ้นสุดวันที่ 31 ธันวาคม 2555 ซึ่งเท่ากับ 0.29
เท่า เพิ่มขึ้นเล็กน้อยจาก ณ งวดบัญชีสิ้นสุดวันที่ 31 ธันวาคม 2554
ซึ่งมีอัตราส่วนหนี้สินต่อส่วนของผู้ถือหุ้นเท่ากับ 0.25 เท่า ทั้งนี้ หนี้สินรวมของบริษัท ณ
งวดบัญชีสิ้นสุดวันที่ 31 ธันวาคม 2555 มีมูลค่าทั้งสิ้น 388.23 ล้านบาท เพิ่มขึ้นจาก ณ
งวดบัญชีสิ้นสุดวันที่ 31 ธันวาคม 2554 บริษัท มีหนี้สินรวม 291.00 ล้านบาท

หนี้สิน

ณ งวดบัญชีสิ้นสุดวันที่ 31 ธันวาคม 2555 บริษัทมีหนี้สินหมุนเวียนทั้งสิ้น 312.58 ล้านบาท เพิ่มขึ้น
67.61 ล้านบาทหรือเพิ่มขึ้นคิดเป็นร้อยละ 28 จาก ณ งวดบัญชีสิ้นสุดวันที่ 31 ธันวาคม 2554
ซึ่งบริษัทมีหนี้สินหมุนเวียนทั้งสิ้น 244.97 ล้านบาท ทั้งนี้
หนี้สินหมุนเวียนเพิ่มขึ้นมีสาเหตุหลักมาจากการเพิ่มขึ้นของเจ้าหนี้การค้าและค่าใช้จ่ายค้างจ่ายซึ่งเพิ่มขึ้นตามการเติบโตของธุรกิจ

หนี้สินไม่หมุนเวียนของบริษัทเพิ่มขึ้นจาก 46.03 ล้านบาท ณ งวดบัญชีสิ้นสุดวันที่ 31 ธันวาคม 2554
เป็น 75.65 ล้านบาท ณ งวดบัญชีสิ้นสุดวันที่ 31 ธันวาคม 2555 หรือเพิ่มขึ้นคิดเป็นร้อยละ 64
เนื่องจากในปี 2555 ทางบริษัทย่อยมีการเช่าซื้อรถเพื่อถ่ายทำรายการเพิ่มขึ้นมาก
เนื่องจากการขยายธุรกิจของตัวบริษัท

ส่วนของผู้ถือหุ้น

ณ งวดบัญชีสิ้นสุดวันที่ 31 ธันวาคม 2555 บริษัทมีส่วนของผู้ถือหุ้นรวม 1,792.73 ล้านบาท เพิ่มขึ้น
298.48 ล้านบาท จาก ณ งวดบัญชีสิ้นสุดวันที่ 31 ธันวาคม 2554 หรือเพิ่มขึ้นคิดเป็นร้อยละ 20
โดยมีสาเหตุหลักมาจากผลประกอบการที่เพิ่มขึ้น

(4) ปัจจัยและอิทธิพลหลักที่อาจมีผลต่อผลการดำเนินงานหรือฐานะทางการเงินในอนาคต

1. การปรับผังรายการโทรทัศน์ของบริษัท

ณ สิ้นเดือนมีนาคม 2556 บริษัทมีการปรับผังรายการโทรทัศน์ของบริษัท
ซึ่งเป็นปกติของธุรกิจผลิตรายการโทรทัศน์ โดยมีรายละเอียดดังนี้

รายการใหม่ 7 รายการ

1.  รายการ 20 ปี แก็งสามช่า ออกอากาศทางช่อง 5 ทุกวันอาทิตย์ 17.00-17.50 น.

2.  รายการ My Man Can (แฟนฉันเก่ง) ออกอากาศทางช่อง 9 ทุกวันจันทร์และอังคาร
    18.00-19.00 น.

3.  รายการปาฏิหารย์ผ่านตาย ออกอากาศทางช่อง 5 ทุกวันอังคาร เวลา 00.20-01.35 น.

4.  รายการออฟฟิตพิชิตใจ ออกอากาศทางช่อง 9 ทุกวันอังคาร 22.30-23.45 น.

5.  รายการวิทย์สู้วิทย์ ออกอากาศทางช่อง 9 ทุกวันพุธ เวลา 20.30-21.30 น.

6.  รายการ IDENTITY THAILAND (ใครคือใคร) ออกอากาศทางช่อง 9 ทุกวันพฤหัส เวลา
    22.30-23.45 น.

7.  รายการ สนามท้าดวล ออกอากาศทางช่อง 5 ทุกวันเสาร์ เวลา 18.00-18.55 น.

รายการที่ปรับผังเวลาใหม่ 5 รายการ

1.  รายการชิงร้อยชิงล้านซันชายเดย์ ออกอากาศทางช่อง 3 เวลา 15.00-17.00 น.

2.  รายการคนอวดผี ออกอากาศทางช่อง 5 ทุกวันพุธ เวลา 22.30 – 00.00 น.

3.  รายการแฟนพันธ์แท้ ออกอากาศทางช่อง 5 ทุกวันศุกร์ เวลา 22.30 – 00.00 น.

4.  รายการระเบิดเที่ยงแถวตรง ออกอากาศช่อง 5 ทุกวันอาทิตย์ เวลา 12.35-14.00 น.

5.  วงษ์คำเหลาคฤหาสน์เพี้ยน ออกอากาศทางช่อง 9 ทุกวันเสาร์ เวลา 15.00 – 16.00 น.

การปรับผังรายการดังกล่าวอาจส่งผลกระทบต่อผลประกอบการของบริษัทได้ อย่างไรก็ตาม
บริษัทสามารถลดความเสี่ยงดังกล่าวได้เนื่องจากบริษัทมีกระบวนการพิจารณากลั่นกรองก่อนการตัดสินใจผลิตแต่ละรายการโทรทัศน์แต่ละเทปที่ออกอากาศ
และการตรวจสอบคุณภาพก่อนออกอากาศ
ตลอดจนมีการติดตามประเมินผลระดับความนิยมและกระแสตอบรับของแต่ละรายการของบริษัทและคู่แข่งขันอย่างสม่ำเสมอ
เพื่อใช้เป็นข้อมูลในการพิจารณาพัฒนารายการอย่างต่อเนื่อง
ซึ่งทำให้รายการโทรทัศน์ของบริษัทได้รับความนิยมจากประชาชนอย่างต่อเนื่องยาวนานเสมอมา

นอกจากนี้ในปี 2556 บริษัทมีแผนที่จะเข้าร่วมประมูลใบอนุญาตประกอบกิจการ
การออกอากาศโทรทัศน์ประเภทใช้คลื่นความถี่ในระบบดิจิตอล หรือ “Digital TV”
โดยบริษัทได้ศึกษาถึงความเป็นไปได้ของ Digital TV มาอย่างต่อเนื่อง ทั้งในเรื่องเทคนิคราคา
สถานที่ และความเป็นไปได้ รวมไปถึงการจัดเตรียม Contents ในอนาคต
และเนื่องจากบริษัทเป็นที่รู้จักและยอมรับ
ในวงกว้างถึงความสามารถในเรื่องของความเป็นวาไรตี้อยู่แล้ว
ประกอบกับผู้ชมมีความคุ้นเคยกับรายการต่างๆ เป็นเครื่องยืนยัน
จึงคาดว่าการปรับตัวของผู้ชมในการรับชมผ่าน Digital TV นั้นจะไม่ต้องมีการปรับตัวมาก
และน่าจะได้รับการตอบรับที่ดีในระยะ อันรวดเร็ว ทั้งนี้ บริษัท อยู่ในระหว่างการศึกษาข้อมูลจาก
กสทช ในการกำหนดเงื่อนไขต่างๆ ให้ชัดเจน โดยเฉพาะราคาตั้งต้น
เพื่อนำมาใช้ประกอบการศึกษาโอกาสในการลงทุนต่อไป

2. การลงทุนในธุรกิจโทรทัศน์ผ่านดาวเทียม

ในช่วงปลายปี 2554 บริษัทได้ลงทุนในธุรกิจโทรทัศน์ผ่านดาวเทียม
เนื่องจากเล็งเห็นศักยภาพของธุรกิจดังกล่าว
ธุรกิจโทรทัศน์ผ่านดาวเทียมถือได้ว่าเป็นที่น่าจับตามองในการเป็นทางเลือกใหม่ของสื่อโทรทัศน์ที่มีฐานผู้ชม
มากกว่า 10 ล้านครัวเรือนทั่วประเทศ คิดเป็นสัดส่วนมากกว่า 50% ของผู้ชมทีวีทั่วประเทศ
ประกอบกับการเติบโตอย่างก้าวกระโดดของเทคโนโลยี ทั้งภาคส่งสัญญาณ และภาครับชม
ที่มีความง่าย และราคาถูกลงอย่างมาก
รวมทั้งจำนวนช่องรายการที่มากกว่าฟรีทีวีทำให้เกิดการขยายตัวของผู้ชมโทรทัศน์ผ่านดาวเทียมเพิ่มขึ้นอย่างรวดเร็ว
ช่องรายการทางโทรทัศน์ผ่านดาวเทียมจึงกลายเป็นทางเลือกใหม่ในการรับชมสอดคล้องกับแนวโน้มของพฤติกรรมการดูทีวีในปัจจุบัน
ทั้งนี้
ช่องรายการทางโทรทัศน์ผ่านดาวเทียมของบริษัทได้เริ่มแพร่ภาพอย่างเป็นทางการแล้วในเดือนมีนาคม
2555 ผ่านทางช่อง 7 ของระบบดาวเทียมที่จัดจำหน่ายโดย PSI
โดยบริษัทวางแผนที่จะให้รายการที่แพร่ภาพผ่านทางช่องโทรทัศน์นี้มีความหลากหลายและสามารถตอบความต้องการของผู้ชมได้ในวงกว้าง
อาทิเช่น การ์ตูน Animation, ละคร Series จากต่างประเทศ ควิซโชว์ เช่น
รายการนักประดิษฐ์พันล้าน และวาไรตี้โชว์ เช่นรายการตุ๊กกี้โชว์, ริวLive และ3น้า ฮาฉ่อยข่าว
เป็นต้น ซึ่งเป็นรายการใหม่ รวมไปถึงรายการเกมโชว์ของต่างประเทศ เช่น รายการ TV
Champion และอาราชิ หล่ออลเวง โดยในปี 2555 ทางบริษัทมีการนำเสนอรายการเป็นแบบ 8
Run 3 คือเป็นรายการที่ทางบริษัทผลิตเอง, จ้างผลิต, ซื้อลิขสิทธิ์ มีออกอากาศใน 8 ชั่วโมง
แล้วนำมาฉายซ้ำใหม่ 2 ครั้ง ใน 1 วัน ส่วนในปี 2556 บริษัทได้เปลี่ยนการเสนอรายการเป็นแบบ
12 Run 2
โดยในช่วงเวลาที่เพิ่มขึ้นนั้นจะมีรายการใหม่ๆที่รูปแบบรายการไม่ซ้ำกับแบบรายการเดิมมาเพิ่มเติม

นอกจากนั้น บริษัทยังได้ร่วมลงทุนกับบริษัท พีเอสไอ โฮลดิ้ง จำกัด
ในการจัดตั้งบริษัทเพื่อทำช่องทีวีดาวเทียมเพิ่มอีกหนึ่งช่อง เพื่อออกอากาศในปี 2556
ซึ่งทางบริษัทเชื่อมั่นเป็นอย่างยิ่งว่าการเพิ่มช่องขึ้นมาอีกหนึ่งช่องจะที่ประสบความสำเร็จเช่นเดียวกับช่อง
Workpoint TV ที่ประสบความสำเร็จมาก่อนหน้านี้แล้ว และจะสามารถสร้างผลตอบแทนที่ดีได้

3. การลงทุนในธุรกิจผลิตภาพยนตร์

ในปี 2556 บริษัทได้ร่วมลงทุนกับบริษัทสหมงคลฟิล์ม อินเตอร์เนชั่นแนล จำกัด
และกลุ่มพันธมิตรในรูปแบบกิจการร่วมค้าเช่นเดิม โดยมีแผนจะผลิตภาพยนตร์ 3 เรื่อง ในปี 2556
นี้
โดยภาพยนต์ส่วนใหญ่จะเป็นภาพยนต์ภาคต่อของภาพยนต์ที่ประสบความสำเร็จมาแล้วในอดีตของบริษัท
อาทิเช่น ตุ๊กกี้, สิ่งเล็กๆที่เรียกว่ารัก เป็นต้น

4. การลงทุนในธุรกิจรับจ้างจัดงาน

ในปี 2556
บริษัทมีแผนจะรุกตลาดการรับจ้างจัดงานมากขึ้นทั้งด้านปริมาณงานและมูลค่ารวมของงานทั้งจากภาครัฐและเอกชน
โดยบริษัทมั่นใจว่าจะได้รับการตอบรับเป็นอย่างดี เหมือนกับปี 2555 ที่ผ่านมา

5. การบริหารลิขสิทธิ์รายการโทรทัศน์

บริษัทยังคงมีนโยบายที่จะขยายธุรกิจและสร้างรายได้จากการบริหารลิขสิทธิ์ซึ่งเป็นทรัพย์สินทางปัญญาของบริษัทในรูปแบบต่างๆ
ได้แก่ การจำหน่ายลิขสิทธิ์เทปรายการโทรทัศน์ของบริษัท เพื่อจัดทำสำเนาเป็นรูปแบบวีซีดี (VCD)
หรือดีวีดี (DVD) เพื่อจำหน่ายหรือให้เช่า
การจำหน่ายลิขสิทธิ์การเผยแพร่รายการของบริษัทในรูปแบบต่างๆ ผ่านสื่ออื่นๆ เป็นต้น
ซึ่งเป็นโอกาสในการเพิ่มรายได้โดยไม่มีต้นทุนของบริษัท

(5) ค่าตอบแทนของผู้สอบบัญชี

1.  ค่าตอบแทนจากการสอบบัญชี (Audit Fee)

  บริษัทและบริษัทย่อย จ่ายค่าตอบแทนการสอบบัญชี ให้แก่ สำนักงานสอบบัญชีที่ผู้สอบบัญชีสังกัด
  ในรอบปีบัญชีที่ผ่านมา ดังนี้

  บริษัท เวิร์คพอยท์ เอ็นเทอร์เทนเมนท์ จำกัด (มหาชน) จำนวนเงิน 1,700,000 บาท

  บริษัทย่อย จำนวนเงิน 1,200,000 บาท

  รวมทั้งสิ้น จำนวนเงิน 2,900,000 บาท

2.  ค่าบริการอื่น (Non-Audit Fee)

  บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่ ค่าเดินทาง ค่าโทรสาร
  ค่าโทรศัพท์ ค่าถ่ายเอกสาร และค่างบการเงินภาษาอังกฤษ ให้แก่
  สำนักงานสอบบัญชีที่ผู้สอบบัญชีสังกัด ในรอบปีบัญชีที่ผ่านมาเป็นจำนวนเงินรวม 184,403 บาท